﻿Gîndîrea scenograflcâ rorrûneascâ azi PH W^Ê I cenografia este aria creaţiei teatrale romîneşti în care ultimii WÊÊSSÊÊ douăzeci de ani au adus schimbările celé mai mari Ceea ce se practica în anii 1940—1945, în chip curent, se putea défini eel mult ca pictură de teatru, nu ca scenografie în înţelesul de astăzi al cuvîntului — în acelaşi timp arhitectură, regie a spaţiului dinamic dramatic şi creaţie de frumuseţi plastice Golul acesta, existent acum doua decenii în viaţa teatrului nostru, nu se explică nid prin lipsa talentelor pentru teatru — care s-au afirmat eu atîta stră- ludre, de atâtea ori, în munca actorilor, dramaturgilor, regizorilor —, nici prin absenta dorinţei de nou ; este deajuns să răsfoim însemnările şi studiile lui Camil Petrescu şi G M Zamfirescu sau cronicile lui Mihail Sebastian, pentru a vedea cît de cunoscute erau la noi curentele şi experienţele definitorii pentru spectacolul contemporan (fapt confirmât şi de încercările de a înviora scenografia aie regizo­ rilor Victor Ion Popa, G M Zamfirescu, Ion Sava) Raritatea decorului viu, inspi­ rât, şi a costumului eu adevărat teatral acuza o organizare în esenţa ei conserva- toare, opacă la îndrăzneli, comodă şi indiferentă Ca şi arhitectura sălii de spec- tacol, scenografia este o problemă de politică teatrală : ea nu se bizuie pe prin- cipiile générale aie unei estetici spectaculare şi nici nu poate trăi din initiative individuale, ci se întemeiază pe materializarea de fiecare zi a opiniilor dominante, atît în ce priveste pregătirea reprezentaţiei, cît şi în organizarea legăturii dintre creaţie şi public Cadrul scenic vechi, static, închis, încărcat de amănunte fără noimă, traduce direct pasivitatea unui teatru care arată, nu cheamă, naste iluzii, nu obligă la dezbatere, atitudine, fapt O întreagă istorie se înscrie între vechea înfăţlşare a reprezentaţiilor noas- tre, decorate de celé mai multe ori mecanic, pur ornamental, şi scenografia noas- tră de astăzi, rnultiplă, suplă, eu zeci de chipuri Dacă reamintim celé abia arătate — că decorul şi costumul reprezinta expresia imediat palpabilă a gîndirii tea­ trale în actlune —, această opulenţă, neîntîlnită încă în istoria spectacolului rornî- nese, se defines te ca unul din semnele celé mai sigure aie unei adevărate revoluţii în estetica scenei Desigur, faptul nu poate fi privit în sine, ca orice aspect al artei scenice oolective Marea dezvoltare a scenografiei nu ar fi fost eu putinţă sau, în orice caz, 26 www cimec ro # * 1 * s '%,?»>*? * ş Î4 Decor de Jules Perahim pendu De Pre tore Vincenzo de Eduardo de Filippo, la Tcatrul Tincrctului nu ar fi putut continua mult timp, fără un avînt al regiei ; şi mai puţin posibile ar fi fast experimentele regizorale, dacă ideile înnoitoare nu şi-ar fi găsit de la bun început o temelie materială inapirată şi stimulatoare în decor şi costum Datele care marchează afirmarea şi maturizarea artei scenografilor noştri se gru- pează în jurul anilor 1954—1955, aşezîndu-se de multe ori înaintea investigaţiilor unor regizori maturi sau a revelaţiilor generaţiei tinere de directori de scenă De atunci, au avut loc, nu o data, întîlniri fericite între scenografi şi regizori, întîl- niri care au marcat uneori momente în evoluţia spectacolului Cupiurile Horea Popescu-Perahim, Ciulei-Oroveanu, Giurchescu-Dan Nemţeanu, Pintilie-Bortnovski, Bsrig-Popescu-Udrişte s-au dovedit puternice prin dualitatea talentelor conjugate Mai puţin evidentă, dar nu mai puţin însemnată pentru formarea scenogra- fiei noastre, a fast legătura eu un anume repertoriu şi înţelegerea lui activa, sensi- bilă Reuşite deosebite s-au întemeiat pe piese care ilustrau noi principii drama- turgice (De n-ar fi iubirile — la Teatrul Tineretului, în decorurile Adrianei Leo- nescu) Repertoriul Shakespearean şi scrierile cîtorva din campionii literaturii dra- matice contemporane — Maiakovski, Brecht, Durrenmatt, Frisch — au intensificat cautarile scenografice, însăşi structura pieselor interpretate cerînd imperios o noua structura a spectacolului, deci şi o nouă dinamică a spaţiului de joc, a luminii şi a cromaticii scenei 21 www cimec roPrivită astfel, în legăturile ei de determinare esenţială cu arta regizorului şi a dramaturgului, marea înflorire a scenografiei nu apare deloc ca o realitate izolată, oarecum marginale, de-al doilea ordin în munca scenica, şi nu se confundă cu o colecţie de performante tehnice, aşa cum sîntem tentaţi sa o judecăm dacă cedăm inerţiei unor vechi criterii, ci se înfăţişează ca una din pîrghiile hotărîtoare în evoluţia spectacolului * * * Scenografia este, în prezent, unul din domeniile celé mai bogate ale teatru- lui nostru Lista numelor care ar trebui înscrise într-un posibil şi foarte necesar catalog este lungă şi, în dreptul fiecăruia din cei numiţi, se pot înscrie zeci de titluri Piese cu o viaţă efemeră ne-au rămas în memorie datorită creaţiei unor scenografi (de pildă, Dansatoarea, gangsterul şi necunoscutwl în decorurile lui Paul Bortnovski) ; spectacole neâmplinite regizoral şi inégal jucate s-au impus totuşi printr-o scenografie cu adevărată forţă poetică (pentru a ne referi din nou la Paul Bortnovski, amintim montarea Cezar şi Cleopatra) Stilul, personalitatea unor teatre care îşi desenează un drum aparté au fost nu o data determinate şi de munca scenografică Anii de strălucire ai Teatrului Tineretului nu pot fi con- cepuţi fără decorurile lui Toni Gheorghiu, aşa cum marile spectacole agitatorice de la Teatrul Muncitoresc C F R îşi datorează faima, în bună parte, creaţiilor lui Perahim Vulcanica afirmare a unor ansambluri de tineri s-a împlinit firesc prin activitatea unor tineri creatori de decoruri : aşa a fost, în stagiunile conduse de Vlad Mugur la Craiova, Ion Popescu-Udrişte (Gîlcevile din Chioggia, Aventurile bravului soldat Şvejk, Pygmalion) Ţinuta artistică nedezminţită a unor teatre din ţară se întemeiază, de multe ori, pe vigoarea şi eleganţa atribuite aici actului sce­ nic de calitatea cadrului plastic (la Sibiu, unde lucrează Olga Muţiu şi Erwin Kuttler ; la Braşov, în realizările Elenei Simirad-Munteanu ; la Cluj, în acelea aie lui T Th Ciupe şi M Matcaboji) Insemnătatea fenomenului scenografic în ansamblul teatrului romînesc — fenomen care poate fi numit, cu dreaptă mîndrie, fenomen de masă — este deter- minată de o mare arie de cuprindere şi de o reală bogăţie de substanţă Vedem de multe ori pe aceeaşi scenă, decoruri cît se poate de deosebite La Teatrul de Comédie, exuberanţa şi îndrăznelile voite în care I Popescu-Udrişte a îmbrăcat Umbra stau alături de gradaţia plină de subtilă sobrietate a Casei inimilor sfări- mate, aşa cum a văzut-o Dan Nemţeanu (deşi în alte montări, de pildă în Neves- tele vesele din Windsor, pe scena Naţionalului bucureştean, Nemţeanu s-a arătat foarte deschis expansivităţilor vizuale) Acelaşi scenograf îşi îngăduie căutări şi experienţe extrem de variate, uneori chiar opuse, aşa încît cei mai mulţi nu pot fi reduşi la o singură formula, la un sistem unie de forme expresive Atît de rapidă şi atît de refractară la clasificări rigide, dezvoltarea scenogra­ fiei romîneşti a lăsat în urmă consemnările critice şi teoretice A fost şi este o explozie de energii creatoare, desfăşurată cu asemenea repeziciune şi vitalitate, încît nu am căpătat de la început conştiinţa clară a însemnătăţii ei Şi azi încă, cronicile acordă scenografului celé cîteva rînduri tradiţionale — elogioase sau împănate cu rezerve de circumstanţă —, articole de sintezâ discuta încă despre abstracta, foarte generala şi toemai de aceea indefinisabila „funcţionalitate" a ca­ drului plastic Abia în acest an se anunţă apariţia unui prim album romînesc de scenografie, în timp ce experienţa acumulată ar putea furniza material pentru o série de volume pasionante şi pentru multe dezbateri profesionale necesare creş- terii teatrului nostru * * * Dintr-o panorama atît de vastă şi de multiple se cuvine să stăruim asupra cîtorva personalităţi şi experienţe care pun în evidenţă, în continuitatea eforturilor lor, puncte de reper preţioase pentru înţelegerea, nu numai în extensie, ci în pro- funzime a fenomenului scenografic Aparent, decorurile lui Al Brătăşanu pentru Citadela sfărîmată, Nora la Teatrul National „I L Caragiale", sau pentru Unchiul Vania la Teatrul maghiar din Tg Mureş, păstrează linia tradiţională, dar dinamica vie a planurilor şi a vo- lumelor, pulsul luminii şi desenul imprimat evoluţiei actorilor conféra însuşiri fundamental noi formule! celor trei pereţi Nu avem de-a face cu o încăpere-cutie, în acelaşi timp reproducere oarecare a unor date aie timpului şi spaţiu neutru de joc, ci cu un adevărat univers dramatic, în care raporturile spaţiilor, linia miş- 28 www cimec rocărilor, relaţiile de tonuri înscriu limpede înţelesuri de subtext ale faptului teatral, intensifică actiunea, subliniază momentele-cheie şi transcriu cu subtilitate stări psihice complexe De altfel, nu este singura modalitate la care apelează Brătăşanu ; atunci cînd textul o cere, scenograful o părăseşte pentru exprimări directe, uneori chiar violente în Celebrul 702, la Teatrul de Comédie, elasticitatea decorului unie îngăduia acţiunii să trăiască în cursul celor trei acte schimbări radicale, evoluînd de la atmosfera întunecată a începutului spre verva gălăgioasă a marilor scene cornice şi încheindunse în austeritatea unui final grav, dar eliberat de deznădejde In toate decorurile acestui scenograf este prezent efortul de a transpune dramaticul în imagine plastică — deşi transpunerea este mai învăluită, mai puţin ostentată decît la alţi realizatori de decoruri Asta explică, într-o măsură, şi pre- ferinţa pentru un anume repertoriu, mai mult „de atmosferă" (Cehov, Lovinescu, Ibsen), care nu exclude, însă, şi piese de cu totul altă factura (Discipolul diavolului, Maşina de scris) O discreţie plină de sensibilitate a expresiei, un desăvîrşit simţ al măsurii caracterizează creaţiile acestui scenograf, a cărui activitate este impor­ tante nu numai sub aspectul realizărilor imediate, dar şi prin experienţele peda- gogice (Brătăsanu fiind, alături de Liviu Ciulei, Toni Gheorghiu, M Tofan şi Paul Bortnovski, unul din educatorii tinerei generaţii de scenografi) * * * Toni Gheorghiu este scenograful càruia teatrul nostru îi datorează celé dintîi îndrăzneli fructuos cristalizate Faptul că unele dintre celé mai importante reali- zări ale lui s-au asociat unui teatru al tineretului ne apare astăzi semnificativ Toni Gheorghiu a fost printre pionierii unor mijloace, materiale şi structuri iné­ dite la noi încercările lui de rea dap tare a acţiunii dramatice la împrejurări scenice neîntîlnite pînă atunci pe scenele noastre se înlănţuie într-o experienţă poetică a universului teatral Construcţiile simple sau foarte complicate din pînză, lemn sau metal, jocul luminilor şi al proiecţiilor se străduiau să surprindă tonalitatea lăuntrică a unei piese şi devenirile ei Poate şi fiindcă a lucrat mult pentru operâ, interpretînd plastic mai puţin acţiunea şi mai mult muzica, Gheorghiu s-a format ca un liric, inclinât întotdeauna să valorifice muzicalitatea ascunsă sau evidenta a textului dramatic In sfera acestei definiţii, activitatea lui nu a fost niciodată îngrădită de preferinţe de gen sau de formula : de la suculenţa acerbă a Mandra- gorei, şi de la dramatica şi dusmănoasa géométrie a încăperilor de lemn din Vrăjitoarele din Salem la auisteritatea de epopee din Brigada I de cavalerie, de la gingasa asociaţie de panouri decorative şi proiecţii din Prima întilnire la con- strucţia metalică dantelată, mereu schimbătoare sub alunecarea luminilor, din Oceanul, decorurile lui concentrează întotdeauna aceeaşi strădanie de a créa echi- valentul vizual al unui climat sufletesc, fie că era vorba de conflicte intime, fie de frămîntări ale conştiinţei sociale Lui Toni Gheorghiu îi revin şi unele formulai! teoretice, exprimate cu pre- cizia lapidară a celui care, fără să fie teoretician, îşi stăpîneşte şi îşi înţelege în profunzime profesia ; aşa este definiţia scenografiei ca regie a locului de joe Tot lui îi aparţin luări de atitudine care intră firesc în codul etic contemporan al colectivului teatral ; aşa este îndemnul adresat colegilor de a fi în primul rînd „oameni de teatru", nu numai scenografi, maiştri de lumini, regizori, actori ; a fi oameni de cultură scenică, nu doar reprezentanţi ai unor meserii stăpînite cu mai multă sau mai puţină virtuozitate * * * Cuvîntul potrivit pentru a caracteriza creaţia lui Perahim în teatru este monumentalitatea, înţeleasă în cea mai nouă accepţie, ca dimensionare social- istorică a unui mediu Construcţiile ample, nu totdeauna în volum, ci în raportu- rile create între spaţiile de joc, adunate de celé mai multe ori în jurul unui dis- pozitiv unie, mişcările lente şi de mare amploare, hiperbola picturală sau carica- turală sînt datele unor interpretari plastic-teatrale care tind mereu spre genera- lizare Principiul este diferit ilustrat : în Baia, el se concretizează în construcţia metalică masivă, care întrupează parcă maşina timpului a lui Maiakovski ; in Aristocraţii, îl regăsim în puntea suspendată ce traversează scena, generînd senti- mentul distanţelor şi dramaticelor confruntări între oameni ; în Tragedia aptimistă şi în Poveste din Irkutsk, acelaşi principiu a générât circularul în spirală, care desfăşoară tot drumul eroilor ; în Arturo ZJi, el s-a materializat în faţa de cortină pestriţă, ce compunea, din manechine, fragmente de fotografii şi caricaturi, între- 29 www cimec rogui comentariu brechtian al piesei, ca într-un uriaş panoptic de bîlci Chiar şi în piesele menite să se consume în cadru intim, scenograful aduce un nou orizont, descoperind coordonate monumentale In De Pretore Vincenzo, statuia sfîntului Iosif a devenit un colos, căruia nu i se vedeau, în scenă, decît picioarele, şi a cărui prezenţă copleşitoare ridica dintr-o data dialogul la diapazonul unei dispute zadarnice eu o divinitate îngheţată în Domnul Biedermann şi incendiatorii, crîm- peiele de mobilier sculptât, mărite şi repetate la infinit în jurul camerei de locuit, creează, chiar în limitele confortabilului cămin burghez, imaginea unei mon- struoase falsificări spirituale Proiectarea ideii plastice şi dramatice pe fundalul celor mai ample concluzii sociale şi istorice aie acţiunii consfcituie astfel contribuţia originală adusă teatrului nostru de Perahim, scenograf al cărui nume s-a asociat, deloc arbitrar, eu un réper­ toria contemporan, de hotărîtoare dezbateri politice, sociale, etice * * * Arhitect şi om de teatru, Liviu Ciulei dispune de posibilitatea de a transcrie nemijlocit în decor ideea teatrală De aceea, scenografia lui se construieşte, de celé mai multe ori, în jurul unei idei-convenţii, transpunînd în volum, culoare şi contur problème de structura şi stil, definitorii nu numai pentru scrierea dra- matică, dar şi pentru concepţia regizorală şi modul de joc — mai aies în specta- colele pe care Ciulei le şi regizează Decorurile lui au fost grafice (Profesiunea doamnei Warren), fotografice (Omul eu arma — amîndouă lucrate în colaborare eu Bortnovski), sau construite (Azilul de iwapte) ş a m d Dar ele nu dezmint nicio- dată acea căutare a convenţiei în care preocuparea scenografului se contopeşte eu ideea regizorală Realizarea scenografică pe care singur o socoteste oea mai reuşită din celé pe care le-a semnat — decorurile şi costumele pentru Sfînta Ioana — îşi are cheia în dialogul dintre Warwick şi episcopul Cauchon, din primul tablou al actului IV Este discuţia în care Shaw îşi obligă eroii să explice evenimentele istoriei, proiec- tîndu-le în viitorul pe care nu aveau cum să-1 cunoască, al concepţlil<M" din secolul XX De aceea, costumele au păstrat tot timpul, suprapuse, doua linii complemen- tare : aceea definitorie pentru personajul médiéval, şi aceea care sugerează tipul contemporan întrevăzut de dramaturg dincedo de caracterul istoric Gulerul de blană şi jobenul lui La Tremouille îl califică drept om de afaceri, eleganţa sobră a lui Warwick suprapune siluetei de mare senior elemente caracteristdee pentru un om politic englez din vremea lui Shaw, fastul toaletelor de la curte trimite la o recepţie din deceniul al treilea al veacului nostru Proiectînd astfel trecutul în prezent, Ciulei nu sacrifieă însă ndci una dintre nuanţele ideologice şi afective tipice pentru spiritul epocii evocate Decorul este în întregime construit din piatră şi lemn, duritatea şi sărăcia materialelor tran- scriind un mod de viaţă pe jumătate barbar Costumele sînt din materiale aspre — metal pentru platoşe, lînă, pînză de sac —, care creează uşor, prin asociaţie, iluzia vechilor veşminte războinice şi subliniază, prin factura ior, primitivismul mediu- lui (zalele din împletituri de sfoară) Dar nu numai ideatica piesei, şi nici doar spiritul, atmosfera vremii se materializează în ambianţa plastică : aceasta cuprinde, în structura ei, chiar prin- cipiul dramatic al operei, gradarea acţiunii şi punctul ei culminant O împletitură de nuiele înconjoară scena, amintind tot timpul, ameninţător, viitorul rug Ea se întregeşte prin câteva arcade de lemn foarte înalte, care compun mereu alte forme, de la tablou la tablou, apropiindu-se şi ele, treptat, de silueta esafodajului sinistru, pregătit pentru execuţie Lumina şi draperiile transfigurează acest fundal» dîndu-i cînd aspectul pasnic, rural, al fortăreţei lui Baudricourt, cînd aparenţa de fast şovăielnic de la palatul Delfinului, cînd strălucirea străvezie, de vitraliu, din catedrală Dar decorul nu-şi găseşte împlinirea decît în momentul arderii pe rug, atunci cînd zbuciumul luminilor sîngerînde îl înconjoară dinafară, creînd sen- timentul că întreaga scenă s-a aprins Transcripţia ideii-convenţie în structura decorului e aplicată şi în Cum va- place, spectacol lucrat în colaborare eu Ion Oroveanu Cei doi arhitecti-scenografi au imaginât o lume de un decorativism conventional, foarte colorată, pornind de la decorativisimul de tapiserie veche al peisajelor convenţionale şi al evenimentelor fantastice din piesă Ciulei considéra conlucrarea eu Oroveanu (continuată şi în proiectele Operei de trei parale) ca formula ideală pentru sine, în rmunea regizoral- scenografică Desele asocieri sînt caracteristice pentru un om de teatru care poate 30 www cimec roDecor de Toni Gheorghiu pentrn Ferestre dcschise de Paul Everac (Teatrul Tineretului) Sfinta loana de G B Shaw in viriunea lui Liviu Ciulei (tablonl de la catedrala) In primul plan, Clody Bertola (loana) \ V - il 'S •« * * ~~ all P'^ ^# É*À,^B 1 *"'* s« a, *» j BF Iwww cimec rol:i socotit animator al creaţiei scenografice, nu numai prin ceea ce a realizat sin- gur, dar şi prin capacitatea de a atrage spre scenă mereu alte talente * * * Ceea ce îl distinge pe Paul Bortnovski este simţul acut al dinamicii drama- tice în decor Scenografia lui evoluează, creste, se transfigurează odată eu piesele reprezentate ; mersul dramei se materializează nu numai în salturile dintre doua imagini statice, în trecerea de la un tablou la altul, ci, adeseori, chiar în mişcarea decorului la vedere Schimbările cadrului plastic devin adevărate acte dramatice, ţinînd de cursul viu al ideilor şi emoţiilor în Cezar şi Cleopatra, alunecarea les- pezilor énorme, care sintetizează imaginea vechiulud Egipt, creează, din mişcări lente şi égale, o cadenţă solemnă, parcă implacabilă, implicînd o învăluită metaforă a timpului istoric în Inima mea este pe înălţimi, rotirea clădirii înguste de lemn, care se compune si se descompune în toate locurile de joe indicate de autor, mon- tează cursiv, muzical, momentele de culminaţie poetică Asemenea mişcări nu fac doar mai pregnantă acţiunea dramatică, ci îi caracterizează sensibil tonalitatea şi atmosfera lăuntrică, îi precizează ideea Poate cel mai puternic s-a exprimat această estetică originală a scenografiei dinamice în Vizita bătrînei doamne (la Braşov) Era un spectacol în care înlăn- ţuirea tablourilor transpunea, prin compunerea plastic-dinamică a obiectelor şi a elementelor de arhitectură eu miscarea actorilor, sentimentul anxietăţii mereu în creştere şi, apoi, al groazei tragiee, împinse pînă la paroxism O experienţă nouă ce gaseste alte posibilităţi de a valorifica dialectica unui decor mobil, este cea făcută eu prilejul montării spectaeolului Poveste de iarnă la Teatrul Regional — „decorul exploziv", cum spune Bortnovski, o scenografie care inundă scena sub ochii privitorilor, desfăşurîndu-se dintr-un dulap-cutie, în care se string ingenios nu numai decorurile tuturor tablourilor, dar şi majoritatea costumelor îmbrăcate de actori la vedere Simplitatea extremă şi coneizia creaţiilor lui Bortnovski lovesc eu multă forţă conştiinţa spectatorilor, producînd adevărate şocuri emoţionale Puterea de a spune foarte mult folosind un minimum de elemente şi mergînd împotriva obiş- nuinţelor şi asociaţiilor lesnicioase se răsfrînge şi în coloristica şi în iluminarea caracteristice realizărilor acestui scenograf (Cum poate gama de alb-cenuşiuri, din Inima mea este pe înalţimi, să genereze o impresie atît de puternieă de bucurie, de poftâ de viaţă ?) Şi factura materialelor aduse în scenă capătă funcţie drama- tieă Cronica Aristocraţilor se refăcea, în spectacolul de la Iasi, în tabloul une: eroice lupte eu natura, purtată în condiţiile tehnicii sumare de la începutul exis- tenţei statului sovietic ; întreaga expresivitate plastică a spectaeolului se sprijinea pe patetismul sobru, rudimentar, al unor uriaşe trunchiuri de lemn, de curînd co- jite, care clădeau toate decorurile în episodul omorului din Vizita bătrînei doamne, un fragment de arcadă de ipsos sugera imediat portalul unei mici scene provinciale, stil secession ; pretioasele nimfe nelipsite dintr-un asemenea cadru, mutilate de vreme, indicau un prost-gust temeinic, mai deznădăjduitor prin decrepitudine, şi mîna uneia dintre ele, ruptă de vreme, atîrna deasupra podiumului, ca un simbol al crimei Degetele mai ţineau încă trompeta, atribut alegoric, inutil şi ridicol, subliniind eu sarcasm, în ambianţa data, ideea unei ultime şi hotărîtoare judecăţi Bortnovski redescoperă creator cîteva principii elementare aie percepţiei tea- trale, reteatralizînd, printr-o tratare curajoasă, făţisă, soluţii ce păreau défini tiv depăşite (menajarea intrărilor importante în axul scenei, simetria aoceptată ca atare şi nedeghizată de planuri oblice în decorurile care înfăţişează o singură încăpere, ca în Ultima oră la Teatrul maghiar din Tg Mures) Ldpsa de preju- decată în raport eu orice modalitate de expresie, oriefit de discreditate ar fi aparenţele ei, îl caracterizează Jocul de-a vacanţa ne-a fost înfăţişat, la Teatrul „Lucia Sturdza Bulandra", într-un cadru uimitor de „naturalist" în datele lui exterioare, şi tocmai prin asta curajos, înconjurînd scena în luxuriante cununi de verdeaţă, stilizate în linii şi forme exagerate, care amintesc de naiva pictură a lui Douanier-Rousseau Decorul-actor, decorul-personaj activ şi interpret al dramei, iată idealul toatral conternporan pe care munca lui Bortnovski îl transforma per­ sévèrent în realitate * * * Am sărăci peisajul scenografiei noastre dacă am ignora multe alte reuşite : măreţia sumbră în care Mircea Marosin a înconjurat istoria lui Richard al III-lea pe scena Naţionalului ieşean, îrnprejmuind spaţiul de joc eu lespezi de mormînt 32 www cimec rosculptate, sau exuberanţa pînzelor colorate cu care acest scenograf a încadrat în străluciri iluzorii epopeea galantă a lui Cyrano, la Oradea ; eficacitatea dramaticâ a imaginilor create de Todi Constantinescu pentru Domnişoara Nastasia (Teatrul Muncitoresc C F R ), şi simplitatea nobilă a ELsinorului conceput de el, între perdele de culoare închisă (Craiova) ; gingâşia plină de rafinament şi voie-bună a decoru- rilor şi costumeJor realizate de Sanda Musatescu pentru Jocul dragostei şi-al în- tîmplării la Piatra Neamţ, scăldînd scena într-un roşu suav, cu străluciri de mă- tase, pe care puţinele elemente de recuzită şi mobilier se desenau în alb-argintiu ; Dan Nemţcanu : schiţe de decor pentru Rinocerii de Euçen Ioncscu (Teatrul de Comédie) veselia suculentà a compoziţiilor din lemn negeluit, ţesături groase ţărăneşti şi papură din decorurile Olgăi Muţiu, pentru Dracul uitat, la Teatrul Regional ; solu- ţia nouă data Rinocerilor de Dan Nemţeanu, prin eliminarea oricăror apariţii gro- teşti din scenă, invazia de pachiderme fiind sugerată prin treptata murdărire a întregului decor cu urdaşe pete verzui, întunecate ; savanta caligrafie de traiectorii -de mişcare, rafinamentul alăturării confortului modem de mobila de stil şi pro- iectàa poetică a întregului decor pe fundalul fotografic-decorativ al unei pàduri parcă fără sfîrşit, în Moartea unui artist, aşa cum a văzut-o Ion Oi*oveanu Enumerarea ameninţă să se prelungească la nesfîi-sit, şi de aceea ea trebuie încheiată — sau mai curînd întreruptă — cu aceste puncte de suspensie Dezvol- tarea scenografiei include toate artele spectacolului Creaţia păpuşarilor se sprijină hotărîtor pe munca uiior talentaţi autori de păpuşi şi decoruri ; televiziunea dis- pune de un mie dar puternic detaşament de scenogral'i, antrenaţi în celé mai va- ■5 — Teatrul nr S 33 www cimec roriate forme de speccacol, care s-au afirmat original într-o recentă expoziţie ; în cinematografie, unele încercări ieşite din comun se datoresc ochiului exigent şi rafinat al scenografului de teatru (cum a fost colaborarea lui Oroveanu la con- cepţia plastică în filmul Anotimpuri) Schimbul de influente se continua rodnic şi în sens invers, teatrul înregistrînd cîştiguri reale din întîlnirea eu viziunea proaspătă a unor scenografi sosiţi dinafară : Ştefan Hablinski de la „Ţăndărică" participa foarte viu la o noua interpretare a lumii caragialeşti în D-ale carnavalu- lui (Ploieşti) ; Maria Dimitrescu, de la Teatrul de păpusi braşovean, circumscrie lumea de călătorii şi încercări a lui Pericles într-un joc de spaţii vaste, populate eu siluete pline de demnitate şi graţie, care se numără printre celé mai izbutite costume de inspiraţie antică pe care le-am văzut la noi ; Lucu Andreescu, de la televiziune, situează infernul Orfeului american într-un cadru foarte realist, dar care poate deveni, prin simplă schimbare a luminilor, metaforă, imagine de coş- mar sau de vis plin de speranţă O nouă profesie* o nouă ramură a muncii teatrale s-a construit în mimai doua decenii Au existât, în urmă eu douăzeci de ani, căutări, încercări ; astăzi avem o şcoală de scenografie temeinic constituită Era şi aceasta una din condi- ţiile hotărîtoare pentru ca teatrul nostru să poată pătrunde, de la égal la égal, în arena marilor competiţii internationale Celé mai mari spectacole pe care lumea le-a văzut în ultimii ani sînt, în acelaşi timp, mari ereaţii scenografice La Pic­ colo Teatro , Slugă la doi stăpîni a căpătat prestigiul capodoperei sprijinindu-se şi pe scenografia lui Ezio Frigerio, şi Galileo Galilei, pe aceea a lui Luciano Damiani In teatrul de la Villeurbanne, Molière a întinerit în mijlocul compoziţiilor rafi- nate şi spirituale aie lui René Allio, Regele Lear al lui Peter Brook exista, ca act de creaţie, începînd eu decorul şi costumele Teatrul contemporan nu se poate izola de o scenografie contemporană şi tea­ trul romînesc nu poate fi înţeles, în toată vigoarea şi bogăţia lui, fără a ţine seama de creaţiile celor mai talentaţi scenografi De mai bine de jumătate de secol, arta teatrală trăieşte, pe tot globul, expe- rienţa pasionantă a redescoperirii şi a reconstruirii universului scenic Mai de- vreme sau mai tîrziu, căutârile acestea vor duce, în chip necesar, la însăşi revolu- ţionarea scenei şi arhitecturii teatrale „De-ar veni mai repede timpul cînd, |n spaţiul aerian neocupat de nimic, raze de curînd descoperite să deseneze spectre de culoare şi combinaţii de linii Iar alte raze să lumineze trupul omenesc dîndu-i contururi confuze, facîndu-1 spectral, aşa cum ştim că apare în vise Fără asta ne e greu să plutim spre înălţimi în acest domeniu lipseşte inventivitatea Radioul, electricitatea, şi tot felul de raze fac minuni oriunde, numai la noi în teatru, nu, şi toemai aici ar putea alunga pentru totdeauna din scenă odioasa vopsea eu clei, cartonul şi butaforia" — nota Stanislavski în „Viaţa mea în artă", evocînd specta- colul Hamlet, montât de Gordon Craig, fără să-şi dea limpede seama că a trecut din discuţia despre regie în sfera scenografiei După mai multe decenii, în 1963, René Allio reformuleaza aproape identic acelaşi deziderat (în „Lettres françaises", nr 1000), vorbind despre „O scenă care nu exista" Refâcînd, la scară naţională, étape hotărîtoare în istoria spectacolului con­ temporan, scenografia noastră a înlesnit, cum am arătat, transformările funda- mentale în estetica şi tehnica reprezentaţiei teatrale Astâzi, ea tinde în chip firesc să revolutioneze arhiteetura scenei şi a sălii, conform unui ideal de teatru elastic, mobil, care să poată deveni oricînd, din cutie „à l'italienne", arena antică, pro­ scenium de tip elisabetan sau scenă panoramică Un asemenea proiect a fost expus în „Studiul pentru o soluţie contemporană a teatrului", publicat de Paul Bort- novski, Stan Bortnovski şi Liviu Ciulei în „Arhitectura R P R " (5/1962) şi retipărit recent de publicaţia Institutului International de Teatru „World Premières" Fiecare epocă mare din istoria spectacolului a créât un tip de scenă capabil să exprime eel mai adecvat o anume estetică dramatică şi spectaculară Epoca noastră îşi construieşte, sub ochii contemporanilor, o scenă a sa, tinzînd să pună în valoare întreaga bogătie a tuturor momentelor mari de spectacol popular din istoria teatrului La această strădanie a oamenilor de teatru din întreaga lume, scenografii şi arhitectii romani aduc o contribuţie originală, activa Ana Maria Narti www cimec ro